Το τρανεξαμικό στην ολική αρθροπλαστική του γόνατος
Authors: Τζατζαΐρης Θεμιστοκλής 
Published: September 2021

Η χρήση του τρανεξαμικού οξέως έχει αποδειχθεί μια αποτελεσματική και ασφαλής μέθοδος για τη μείωση των απωλειών αίματος στην ολική αρθροπλαστική του γόνατος με ίσχαιμα. Τα δεδομένα όμως σχετικά με τη χρήση του στην ολική αρθροπλαστική χωρίς ίσχαιμο είναι ελάχιστα καθώς δεν υπάρχει καμιά μελέτη που να συγκρίνει την τοπική με την ενδοφλέβια χορήγηση. Επιπροσθέτως δεν υπάρχουν στοιχεία υπερ ή κατά της χορήγησης πολλαπλών δόσεων. Σκοπός της πρώτης μελέτης είναι να συγκρίνει την τοπική με την ενδοφλέβια χρήση τρανεξαμικού οξέως στην ολική αρθροπλαστική του γόνατος χωρίς ίσχαιμο. Στη δεύτερη μελέτη θα συγκρίνουμε τα αποτελέσματα μεταξύ τριών διαφορετικών δοσολογικών σχημάτων ενδοφλεβίου Τραναξεμικού οξέως. Υλικό και μέθοδος (πρώτης μελέτης) : 120 ασθενείς που επρόκειτο να υποβληθούν σε ολική αρθροπλαστική γόνατος χωρίς ίσχαιμο συμπεριλήφθησαν σε αυτήν την τυχαιοποιημένη ελεγχόιμενη μελέτη. Οι επεμβάσεις διενεργήθηκαν υπό ραχιαία αναισθησία, χωρίς χρήση ίσχαιμου περίδεσης και η χορηγούμενη δόση ήταν ίση σε όλους τους ασθενείς. Οι ασθενείς χωρίστηκαν σε τρεις ομάδες: α) ομάδα C (control ομάδα), 40 ασθενείς οι οποίοι δεν έλαβαν καθόλου τρανεξαμικό οξύ β) ομάδα IV, 40 ασθενείς οι οποίοι έλαβαν 1gr τρανεξαμικού οξέως ενδοφλεβίως και γ) ομάδα T, 40 ασθενείς οι οποίοι έλαβαν 1 gr τρανεξαμικού οξέως τοπικά (ενδοαρθρικά). Οι πρωτογενείς στόχοι/μετρήσεις συμπεριλάμβαναν την υπολογιζόμενη απώλεια αίματος, τα ποσοστά μεταγγίσεων, την ποσότητα αλλογενών μεταγγιζόμενων μονάδων ερυθρών ενώ οι δευτερογενείς τις επιπλοκές. Αποτελέσματα (πρώτης μελέτης): Δεν παρατηρήθηκε στατιστικά σημαντική διαφορά στα δημογραφικά και περιεγχειρητικά στοιχεία των ασθενών. Η υπολογιζόμενη απώλεια αίματος, τα ποσοστά μεταγγίσεων καθώς και ο αριθμός μεταγγιζόμενων μονάδων ήταν υψηλότερος στην ομάδα C (p<0.001). Δεν παρατηρήθηκε σημαντικά στατιστική διαφορά στις επιπλοκές. Συμπεράσματα (πρώτης μελέτης): Σύμφωνα με τα αποτελέσματα της μελέτης, η ενδοφλέβια ή τοπική χορήγηση τρανεξαμικού οξέως μείωσε σημαντικά τις απώλειες αίματος και την ανάγκη αλλογενούς μετάγγισης στους ασθενείς που υποβλήθηκαν σε ολική αρθροπλαστική γόνατος χωρίς ίσχαιμο (χωρίς στατιστικά σημαντική διαφορά μεταξύ των δυο οδών χορήγησης).Υλικό και μέθοδος (δεύτερης μελέτης): 180 ασθενείς οι οποίοι επρόκειτο να υποβληθούν σε ολική αρθροπλαστική γόνατος λόγω οστεοαρθρίτιδας ταξινομήθηκαν σε τρεις ισάριθμες ομάδες. Όλες οι επεμβάσεις διενεργήθηκαν υπό ραχιαία αναισθησία, χωρίς χρήση ίσχαιμου περίδεσης. Στην ομάδα Α (60 ασθενείς), οι ασθενείς έλαβαν μια ενδοφλέβια δόση (15mg/kg) τρανεξαμικού οξέως κατά την εισαγωγή της αναισθησίας. Η ομάδα Β (60 ασθενείς) έλαβε μια επιπλέον ενδοφλέβια δόση (15mg/kg) τρεις ώρες μετά την εκκίνηση του χειρουργείου. Τέλος, η ομάδα C έλαβε μια ακόμα (τρίτη) ενδοφλέβια δόση (15mg/kg) τρεις ώρες αργότερα (6 ώρες μετά την εκκίνηση του χειρουργείου. Τα μετρούμενα αποτελέσματα ήταν η πτώση της αιμοσφαιρίνης, το ποσό των χορηγούμενων μονάδων αίματος (αλλογενούς), τα λειτουργικά σκορ, το επίπεδο ποιότητας ζωής και τα επίπεδα πόνου.Αποτελέσματα (δεύτερης μελέτης): Δεν παρατηρήθηκε στατιστικά σημαντική διαφορά στα δημογραφικά και περιεγχειρητικά στοιχεία των ασθενών. Η υπολογιζόμενη απώλεια αίματος, τα ποσοστά μεταγγίσεων καθώς και ο αριθμός μεταγγιζόμενων μονάδων ήταν υψηλότερος στην ομάδα C (p<0.001). Δεν παρατηρήθηκε σημαντικά στατιστική διαφορά στις επιπλοκές. Συμπεράσματα (δεύτερης μελέτης): Σύμφωνα με τα αποτελέσματα της μελέτης, η ενδοφλέβια ή τοπική χορήγηση τρανεξαμικού οξέως μείωσε σημαντικά τις απώλειες αίματος και την ανάγκη αλλογενούς μετάγγισης στους ασθενείς που υποβλήθηκαν σε ολική αρθροπλαστική γόνατος χωρίς ίσχαιμο (χωρίς στατιστικά σημαντική διαφορά μεταξύ των δυο οδών χορήγησης).